CELEX: 32017R1344
Language: da
Date: 2017-07-18 00:00:00
Title: Kommissionens gennemførelsesforordning (EU) 2017/1344 af 18. juli 2017 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

19.7.2017   
               
               
                  DA
               
               
                  Den Europæiske Unions Tidende
               
               
                  L 186/3
               
            KOMMISSIONENS GENNEMFØRELSESFORORDNING (EU) 2017/1344
      af 18. juli 2017
      om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra e), og
      ud fra følgende betragtninger:
      
                  (1)
               
               
                  Ved forordning (EØF) nr. 2658/87 blev der fastlagt en varenomenklatur (i det følgende benævnt den »kombinerede nomenklatur« eller »KN«), der er gengivet i bilag I til samme forordning.
               
            
                  (2)
               
               
                  Den nuværende affattelse af supplerende bestemmelse 4 og 5 til kapitel 17 og supplerende bestemmelse 3 og 4 til kapitel 21 i den kombinerede nomenklatur vedrører artikel 42 i Kommissionens forordning (EF) nr. 951/2006 (2) om fastsættelse af metoder til beregning af sakkaroseindholdet i råsukker og visse sirupper.
               
            
                  (3)
               
               
                  Artikel 42, stk. 2, 3 og 4, i forordning (EF) nr. 951/2006 ophæves med virkning fra den 1. oktober 2017 som følge af ændring af sukkerkvoteordningen efter ændringer i landbrugspolitikken. Som følge heraf vil henvisningerne til artikel 42 i forordning (EF) nr. 951/2006 i supplerende bestemmelse 4 og 5 til kapitel 17 og supplerende bestemmelse 3 og 4 til kapitel 21 ikke længere være gyldige.
               
            
                  (4)
               
               
                  Af hensyn til retssikkerheden og for at undgå, at der skabes et retligt tomrum, er det nødvendigt at ændre disse supplerende bestemmelser og at integrere de relevante analysemetoder direkte i bestemmelserne.
               
            
                  (5)
               
               
                  I lyset af forbedringer af analysemetoderne til bestemmelse af sukkerindholdet bør den analysemetode, der nu anvendes til beregning af sukkerindholdet i visse varer henhørende under kapitel 17, som kan påvirkes af prøvematrix eller interfererende forbindelser, erstattes af højtryksvæskekromatografi (HPLC).
               
            
                  (6)
               
               
                  For en række andre varer henhørende under kapitel 17 og under kapitel 21, hvis sukkerindhold ikke kun er baseret på sakkarose, fruktose, glukose og maltose på grund af tilstedeværelsen af andet sukker, kan HPLC-metoden dog ikke anvendes. For disse varer bør indholdet af sakkarose, herunder indholdet af andet sukker omregnet til sakkarose, bestemmes ved refraktometermetoden i overensstemmelse med bilaget til Kommissionens gennemførelsesforordning (EU) nr. 974/2014 (3).
               
            
                  (7)
               
               
                  For at sikre en ensartet fortolkning af den kombinerede nomenklatur i hele Unionen med hensyn til at bestemme sukkerindholdet i visse varer bør supplerende bestemmelse 4 og 5 til kapitel 17 og supplerende bestemmelse 3 og 4 til del II, kapitel 21, i den kombinerede nomenklatur ændres.
               
            
                  (8)
               
               
                  Forordning (EØF) nr. 2658/87 bør derfor ændres.
               
            
                  (9)
               
               
                  Artikel 42, stk. 2, 3 og 4, i forordning (EF) nr. 951/2006 ophæves med virkning fra den 1. oktober 2017. Denne forordning bør derfor anvendes fra samme dato.
               
            
                  (10)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      Del II i bilag I til forordning (EØF) nr. 2658/87 ændres som følger:
      
                  a)
               
               
                  I kapitel 17 affattes supplerende bestemmelse 4 og 5 således:
                  
                              »4.
                              
                           
                           
                              For varer henhørende under underpos. 1702 20 10, 1702 60 95 og 1702 90 71 bestemmes indholdet af sukker (sakkarose, fruktose, glukose og maltose, hvor fruktose og glukose er udtrykt som sakkarose) ved hjælp af højtryksvæskekromatografi (HPLC) efter følgende formel:
                              
                                 S + 0,95 × (F + G) + M
                              
                              
                                 hvor:
                              
                              
                                           
                                       
                                       
                                          
                                             »S« er sakkaroseindhold bestemt ved HPLC
                                          
                                       
                                    
                                           
                                       
                                       
                                          
                                             »F« er fruktoseindhold bestemt ved HPLC
                                          
                                       
                                    
                                           
                                       
                                       
                                          
                                             »G« er glukoseindhold bestemt ved HPLC
                                          
                                       
                                    
                                           
                                       
                                       
                                          
                                             »M« er maltoseindhold bestemt ved HPLC.
                                          
                                       
                                    
                                 For varer henhørende under underpos. 1702 60 80, 1702 90 80 og 1702 90 95 bestemmes indholdet af sakkarose, herunder indholdet af andet sukker omregnet til sakkarose, ved refraktometermetoden (udtrykt i Brix-grader i overensstemmelse med bilaget til Kommissionens gennemførelsesforordning (EU) nr. 974/2014
                                  (*1). For varer henhørende under underpos. 1702 60 80 og 1702 90 80 omregnes resultaterne til sakkarose, ved at Brix-graderne multipliceres med en koefficient på 0,95.
                           
                        
                              
                                 5.
                              
                           
                           
                              Ved »isoglukose« (underpos. 1702 30 10, 1702 40 10, 1702 60 10 og 1702 90 30) forstås en vare, der er fremstillet på basis af glukose eller polymerer deraf, med et fruktoseindhold i tør tilstand på 10 vægtprocent og derover.
                              
                                 For varer henhørende under disse underpositioner bestemmes indholdet af sakkarose, herunder indholdet af andet sukker omregnet til sakkarose, ved refraktometermetoden (udtrykt i Brix-grader i overensstemmelse med bilaget til gennemførelsesforordning (EU) nr. 974/2014).
                              
                           
                        
                     (*1)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).«"
						
               
            
                  b)
               
               
                  I kapitel 21 affattes supplerende bestemmelse 3 og 4 således:
                  
                              »3.
                              
                           
                           
                              Ved »isoglukose« (underpos. 2106 90 30) forstås en vare, der er fremstillet på basis af glukose eller polymerer deraf, med et fruktoseindhold i tør tilstand på 10 vægtprocent og derover.
                           
                        
                              
                                 4.
                              
                           
                           
                              
                                 For varer henhørende under underpos. 2106 90 30 og 2106 90 59 bestemmes indholdet af sakkarose, herunder indholdet af andet sukker omregnet til sakkarose, ved refraktometermetoden (udtrykt i Brix-grader i overensstemmelse med bilaget til Kommissionens gennemførelsesforordning (EU) nr. 974/2014
                                  (*2)).
                           
                        
                     (*2)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).«"
						
               
            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Den anvendes fra den 1. oktober 2017.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 18. juli 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EFT L 256 af 7.9.1987, s. 1.
      
         (2)  Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren (EUT L 178 af 1.7.2006, s. 24).
      
         (3)  Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).